
MAGDALENA

Jeesuksen pieni

sisar tuli pyhäksi

syntiensä tähden.

Kuva kaunis, kaukainen

keskellämme elää,

käynti kevyt, kepeä

rakkautta helää.

Taakkasi ja tuskasi

sylissäni kannan.

Kiitoksen ja kunnian

Jumalalle annan.

Kauneus vaikka ihmiselle

vaiva sekä taakka,

sydän puhdas rakkautta

sykkii loppuun saakka.

Magdalena muinainen

kauneuden kuvastin,

itkien ja ikävöiden

luokseni sut lunastin.

5.9.2022


Kukkani heräsi



lentoon lähti.

Heilini silimissä

tuikkiva tähti.

Kaipuuni tuuli

kutsusi kuuli.

Huultesi hehkussa

aamu- ja iltarusko

ja sylissäsi sykkivät

elämäni ilo ja usko.




LUMOTTU TORNI

Aavikon yllä kultainen kuu.

Tähtien tarhat matkani määrä.

Linnan prinsessan

suloinen suu

sieluni peilissä kuvastuu.

Taas sama ikuinen tehtävä

mulla, rynnätä

linnaa, kivivuorta päin.

Hän, oman karmansa,

maineen ja kunnian vanki

ritarin runon

ja rakkauden lähde

Silmiäsi, suutasi palan

tahtoni voimalla

miekkani valan,

nyt koemme yhdessä

rakkauden salan.

Sanan salpa aukea!

linnan portti raukea!

Taas tornin vanki vapaa on,

kun kohtaa oman kohtalon.




BIG BANG

Suuri taikuri

ravisteli hihastaan

aineen tomun.

Suuren taikurin tähtiviitta

säkenöi tulta ja tappuraa.

Aineen tomuun kiedottuna

ihmishenki uinuu.

Avaruuden alkukehto

sanat sekä suu.

Ihminen puettu

verhoon ja toiseen.

Jumala kätketty

enkeliin ja loiseen.

Itseään etsivä valo,

rakkauden täyttämä talo.

Minä en ole sitä

enkä tätä. Sinä et ole

sitä etkä tätä.

Kohdatessamme

poistuvat pelko ja hätä.

Rakkauteesi liittyneenä

kasvan sekä kuolen,

elämäni tarkoitus

tuolla puolen huolen

Aineen taikavoiman valta ohi nyt,

uuden onnen etsintä

on meiltä päättynyt.

Ajaton ja rajaton

rakkautesi on

kun se sulkee syliinsä

karman sekä kohtalon




FRÅN MÄLAREN TILL SIILINJÄRVI 1567-2022

Vene lipuu järven pintaa

yön rauha koskettaa

illan kaiho nostaa rintaa

vanhat muistot viriää.

Taas Eerik kannelta soittaa

yön hämäryys, rauha ja hiljaisuus

kuoleman voimia voittaa

Vuosisadat veressä virtaa

rakkaus kuolematon,

itsensä uhrannut on

Sielut, suudelmat hellät

kaipaus yhteen liitti

Soitolla kuniningas

mielisairas, veljien tappama

jumalan tahtoa kiitti

joka hänet vallan kahleista päästi

omista turmioin teoista säästi.

Soittajan ainoa tahto

taas herätä kerran

rakkauden maassa

takaisin tulla

toisensa tunnistaen

kaipauksen täyden maljan juoden

rakkautta tilkkasen

maan päälle tuoden.

Siks, Eerik kannelta soita

pirun ja perkeleen valta

kauneuden voimalla voita!

Eräänä tähtikirkkaana yönä

Siilinjärven Asematiellä 2.8. 2022




AN MAGDALENA

Sielu kiertää vanhaa rataa

kunnes kaverinsa tapaa.

Polku sinne, toinen tänne

vuoren yli

neidon elämälle

avoin syli.

Katseessasi kuvastuu

säde iki-auringon.

Takaa avaruuksien

rakkauden tahto on

ihmiseksi tulla

ja siksi tuli ikuinen

rinnassa on sulla.

31.7. 2022 KYS




MAGDALENA

Rakkauden ruusu,

sydämen valo

kyynelten helminauha

ja niitä kantava

jumalallisen kauneuden elävä kuva.

Olet Sinä!

Kaivattu, odotettu

tuli arvaamatta, tietämättä,

pyytämättä,

tyhjän maljani täytti

antaen elämälleni suunnan ja sisällön

Suuri tuntematon

tunnetaan teoistaan

ja vain Hän tietää

aikamme määrän ja mitan.

Vain kaiken menettänyt voi kokea

mitä on uudestisynnyttävän elämän ilo!

Ja usein uusi syntymä tulee juuri toisen elävän

ihmisen kautta.

KYS 1.9. 2022


Liikkua liikkumatta



niin kuin sydän lyö

kedon keijuni Sinussa todeksi tuli

tunne, hento, orastava taimi

tie tuntemattoman metsän läpi

kohti vuorten harjanteita

minä olen tässä

paikallani luonasi

kaukana poissa

ja liikkumatta

kukkani silmissä tuikkiva tähti

kaipuun tuuli taivaanrannan takaa

huultesi hehkussa aamu- ja iltaruskon

täyttymys ja elämämme elettävä usko.

2.8. 2022


Koti on seinät ja katto,



huvi, hyöty ja ratto.

Rakkauden kotiliesi

roihua ja pala!

Elon virran pisaroita

suutelomme sala.

Oman itsen tunnistaen

sielu toiseen tarttu.

Kuva kauan kasvatettu

keskellämme varttu.

Ruusun aate rakkaus,

huulillasi hehku.

Suudelmilla sytytetty

kotilieden pehku.

Tultuasi kaipaukseni

siivillensä nousi.

Perhoni lensi

päivän tai pari

Elon tahto

lyhyt taikka pitkä,

meren alta esiin nousi

kuka sekä mitkä.

Vain rakkaus, kepeä

lennon nouseva hetki,

olkoon sielujemme yhteinen retki.

3.8.2022


Onko onni omena,



aineen taikavoima.

Syödä, juoda, naida,

palaa, hurmiossa

käpristellä, itkua

riehua, katsella

ja kiehua.

Vai onko onni

asunto ja aurinko

sen alla, jossa

moni nukkuu, unta

uinuaa.

Elämä ja uni

käsi kädessä,

sielun peilin

elon lähde

kuvastimen lailla

kokemusta kerää.

Elämä ja aurinko

ihmisyyden määrä,

tiemme sinne näyttävät

oikea ja väärä.


Ihmisen muoto



kaunis tai ruma.

Ruumis rähjä ulko-ovi

Sielun sisä-avaruus

vankilaan ei sovi.

Ihmisen henki

siellä ja täällä

aina hyvällä päällä!

Avaruus läsnä,

tässä nyt ja aina.

Ja kauneutesi on

elämän lahja ja laina.

Toiselle puute,

toiselle raskas taakka.

Oma itsesi sinun silti

tulee tuntea

valon matkan

alusta saakka.




LUPAUS

Kunnioitan kauneuttasi,

oman itsen tuntoasi,

tietojasi, taitojasi

rakkaudella tuen.

Sinä olet ensin,

minä olen sitten,

autan siinä,

missä voin.

Minä olen pieni

ja leijun

vapaasti ilmassa,

ajatustesi piirissä pyörin.

Mitä on mennyt

ja tulee, älköön

se painako meitä.

Yhdessä kuljemme valon teitä

toisiamme emme heitä.

Pimeässä, eksyksissä

käsi käteen liittyneenä

rakkautemme säilyy,

kunhan pieni lemmen liekki

rinnassamme häilyy


Ja Jumala loi naisen



omaksi kuvakseen

ja antoi miehelle rakkauden

palvoa ja palvella häntä.

Mies, hengen tuli

alttarin uunissa

kulta ja hopea suli.

Aurasi värit

peitseni tanassa

elon tietä raivaan,

rakkaudessa kasvaen

tavoitamme taivaan.

Kevyt kantaa

yhteinen taakka

rakkaudessa me viemme

sen perille saakka.

3.8. - 15.8.2022


Silmän, käden, jalan



rakkaus, kaikki katoaa.

Sydämen rakkaus

sinitaivas, tähtemme

lempeä silmä

kaukaisen kotimme

läsnäolon pyyteetön rakkaus;

pyytää ottamatta

ottaa pyytämättä

ja jättää kaikki toisarvoinen

yhteisen onnemme

vuoksi

4.8.202


Ei tiedä ihminen



matkansa määrää.

Vai tietääkö sittenkin?

Elämän salaisuus

itseänsä hahmottaa

ihmisen kautta.

Ajatuksen hento taimi

maan mullasta kohoaa.

Ruumiin portit avautuvat

oman itsensä myötä.

Luojan lapsi

lahjaks saatu

ja rakkaudessa

elämämme laatu.

5.8.2022


Puhdas mieli,



puhdas kieli

siinä on portti ja pieli.

Sinitaivas,

tähtiyö.

Niillä on yhdessä

tehtävä työ.

Tunne puhdas

loista tuli

kohdatessa sydän suli.

Hiustesi hehkussa

auringon kulta ja kuu

kaipaus ja kauneus

niissä kuvastuu

Valon tahdon aateloima

rakkauden lumovoima

sielun toiseen liitti

kohtaloa kiitti.

Uskon pieni kipinä

silmän hehku, vipinä

ikävästä kasvaa

hioo, rasvaa suhdetta

kohti iltapuhdetta.

Kotvan kestää pimeys, yö

ja auringon noustua

yhteinen työ.

6.10.2022


Pyhä on huultesi hehku!



Pyhä nilkkasi kaari!

Pyhä on rintasi kumpu

sydämen sykkivä rumpu

Pyhä rakkaani kirsikkapuu

rakkautta sykkivä suukkosuu

Pyhä on temppeli vuorien takana

Pyhä puhtauden valkoinen lakana.

Pyhä on yhteinen palveluhalu

oikein käytetty tavara ja kalu

Pyhä on yhdessä ottaa ja antaa

Pyhä on rakkautta uhrina kantaa.

Sinä olet minulle pyhä!

Ja sitä tahdon kanssasi oppia yhä!

6.10.2022




MAGDALENALLE

Sade ruokkii maata

kosketustasi kaipaan.

Virta mereen vie,

pisaroiden tie.

Auringossa elämä

sama tuli sinussa ja minussa.

Jumalan valvova silmä

vanhan luostarin ikuisuudessa.

Ihmiselämän pyhyys

olla yhtä rakkaudessa

olla yhtä

olla.

Rintasi kummut

taivaani kaaret

Rakas, näin elämäni

virtaa Sinuun

ja täyttää onnen

maljasi ääriään myöten

KYS 6.8.2022

